Odločba Komisije

z dne 5. septembra 2002

o postopkih za primerjalne poskuse in testiranje razmnoževalnega materiala okrasnih rastlin Skupnosti po Direktivi Sveta 98/56/ES

(notificirano pod dokumentarno številko K(2002) 3300)

(Besedilo velja za EGP)

(2002/744/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 98/56/ES z dne 20. julija 1998 o trženju razmnoževalnega materiala okrasnih rastlin [1], in zlasti členov 14(2) in (4) Direktive,

ob upoštevanju naslednjega:

(1) Direktiva 98/56/ES predvideva določitev postopkov za primerjalne poskuse in testiranje razmnoževalnega in sadilnega materiala Skupnosti s strani Komisije.

(2) Ustrezno zastopanost vzorcev, vključenih v poskuse in testiranje, je treba zagotoviti vsaj za nekatere izbrane rastline.

(3) V primerjalnih poskusih in testiranju Skupnosti bi morale sodelovati države članice, na ozemlju katerih je ustaljeno razmnoževanje ali trženje semena zadevnih rastlin, da se zagotovi pridobitev zanesljivih sklepov.

(4) Tehnični predpisi za izvajanje poskusov in testiranja so bili pripravljeni v Stalnem odboru za razmnoževalni material okrasnih rastlin.

(5) Priporoča se, izvajati primerjalne poskuse in testiranje Skupnosti v letih 2002 do 2005 na razmnoževalnem materialu, pridelanem v letu 2002, določiti pa bi bilo treba tudi podrobnosti teh poskusov in testiranja.

(6) Za primerjalne poskuse in testiranje Skupnosti, ki trajajo dlje kot eno leto, je treba predvideti odobritev s strani Komisije za dele poskusov in testiranj, ki se izvedejo po prvem letu, če so na voljo potrebna sredstva, brez ponovne napotitve na Stalni odbor za razmnoževalni material okrasnih rastlin.

(7) Ukrepi, predvideni s to odločbo, so v skladu z mnenjem Stalnega odbora za razmnoževalni material okrasnih rastlin –

SPREJELA NASLEDNJO ODLOČBO:

Člen 1

Primerjalne poskuse in testiranje Skupnosti se izvaja v letih 2002 do 2005 na razmnoževalnem materialu rastlin, navedenih v Prilogi.

Najvišji znesek stroškov za poskuse in testiranje v letih 2002 in 2003 je določen v Prilogi.

Podrobnosti poskusov in testiranja so določene v Prilogi.

Člen 2

Države članice sodelujejo v primerjalnih poskusih in testiranju Skupnosti, če je na njihovem ozemlju ustaljeno razmnoževanje ali trženje semena in razmnoževalnega materiala rastlin, navedenih v Prilogi.

Člen 3

Komisija lahko na podlagi razpoložljivih proračunskih sredstev sklene, da se poskusi in testiranje, predvideni v Prilogi, nadaljujejo v letih 2004 in 2005.

Najvišji znesek stroškov poskusov ali testiranja, ki se na ta način nadaljujejo, ne sme preseči zneska, določenega v Prilogi.

Člen 4

Ta odločba je naslovljena na države članice.

V Bruslju, 5. septembra 2002

Za Komisijo

David Byrne

Član Komisije

[1] UL L 226, 13.8.1998, str. 16.

--------------------------------------------------

PRILOGA

Poskusi in testiranje za leto 2002

Vrsta | Pristojna služba | Zahteve, ki se ocenjujejo | Število vzorcev | Stroški (EUR) |

Cvetlične čebulice Narcisa (Narcissus) | BKD Lisse (NL) | Sortna pristnost in čistost (na polju) in zdravstveno stanje rastlin (laboratorij) | 80 | 42800 |

Skupni stroški | 42800 |

Poskusi in testiranje za leto 2003

Vrsta | Pristojna služba | Zahteve, ki se ocenjujejo | Število vzorcev | Stroški (EUR) |

Okrasne rastline razmnožene s semenom Petunija, Lobelija Grahor | NAKT Roelofarendsveen (NL) | Sortna pristnost in čistost (na polju) Zunanja kakovost semena (laboratorij) | 80 | 37000 |

Cvetlične čebulice (Narcissus) | BKD Lisse (NL) | Sortna pristnost in čistost (na polju) in zdravstveno stanje rastlin (laboratorij) | 80 | 21400 |

Okrasne rastline PacipresaNavadna kalina Euphorbia fulgens | NAKT Roelofarendsveen (NL) | Sortna pristnost in čistost | 20 | 12400 |

Zdravstveno stanje rastlin (na polju) | 40 |

Zdravstveno stanje rastlin (laboratorij) | 20 |

Skupni stroški | 70800 |

Vrsta | Pristojna služba | Zahteve, ki se ocenjujejo | Število vzorcev | Stroški (EUR) |

Okrasne rastline Pacipresa ()Navadna kalina ()Euphorbia fulgens | NAKT Roelofarendsveen (NL) | Sortna pristnost in čistost | 40 | 3700 |

Zdravstveno stanje rastlin (na polju) | 40 |

Zdravstveno stanje rastlin (laboratorij) | 20 |

Cvetlične čebulice Narcisa (Narcissus) | BKD Lisse (NL) | Sortna pristnost in čistost (na polju) in zdravstveno stanje rastlin (laboratorij) | 80 | 21400 |

Skupni stroški | 25100 |

Vrsta | Pristojna služba | Zahteve, ki se ocenjujejo | Število vzorcev | Stroški (EUR) |

Okrasne rastlinePacipresa Navadna kalina Euphorbia fulgens | NAKT Roelofarendsveen (NL) | Sortna pristnost in čistost | 40 | 33600 |

Zdravstveno stanjerastlin (na polju) | 40 |

Zdravstveno stanje rastlin (laboratorij) | 20 |

Skupni stroški | 33600 |

--------------------------------------------------